МОДЕЛ УГОВОРА 
УГОВОР ДОДЕЉЕН У ОТВОРЕНОМ ПОСТУПКУ ЈАВНЕ НАБАВКЕ БРОЈ 0003 – УСЛУГЕ ЈАВНОГ ГРАДСКОГ ПРЕВОЗА
Закључен између:

1. Општинске управе општине Бајина Башта, Ул. Душана Вишића бр. 28, ПИБ 101960656, матични број 07355866, жиро рачун 840-42640-54 (у даљем тексту: Наручилац), коју заступа начелник Зорка Радоичић и

2. Привредног друштва/носилац посла ________________________________________, Ул. ____________________________ бр. ____, ПИБ __________________, матични број __________________, рачун број ___________________ код банке __________________; 

члан групе/подизвођач _____________________________________________________, Ул. ____________________________ бр. ____, ПИБ _______________________, матични број __________________;

члан групе/подизвођач _____________________________________________________, Ул. ____________________________ бр. ____, ПИБ _______________________, матични број __________________;

(у даљем тексту: Добављач), које заступа директор/предузетник ___________________.


Уговорне стране констатују:

- да је Наручилац на основу члана 52. Закона о јавним набавкама („Службени гланик РС”, број 91/2019 и 92/2023), дана ___.___.2024. године, објавио Јавни позив у отвореном поступку и Конкурсну документацију, за јавну набавку вршења услуга - Услуге јавног градског превоза, број јавне набавке 0003 на Порталу јавних набавки, а ради закључења Уговора;

- да је у прописаним роковима спровео поступак јавне набавке, извршио стручну оцену, вредновање и упоређивање понуда и да је као најповољнију понуду изабрао понуду коју је поднео Добављач, која у потпуности одговара свим условима из Закона о јавним набавкама, захтевима из конкурсне документације, као и техничким спецификацијама;

-да је Наручилац у складу са чланом 146. Закона о јавним набавкама, донео Одлуку о закључењу уговора бр. ______________ од ____. ____. 2024. годину, којом је уговор доделио Добављачу.

Предмет уговора

Члан 1.

Предмет овог уговора је набавка услуга - Услуге јавног градског превоза наведених у понуди Добављача, а ради извршења услуга које су предмет уговора. Добављач се обавезује да обезбеди радну снагу, аутобусе и другу опрему, као и све друго неопходно за потпуно вршење услуга које су предмет овог уговора.

Добављач сноси сваку врсту одговорности за штету коју Наручилац претрпи услед незаконитог, неквалитетног, непотпуног или неблаговременог извршења и исту је дужан да надокнади. 
Вредност услуга

Члан 2.

Уговор се закључује на период од 12 (дванаест) месеци у складу са ценама датим у понуди Добављач тј. до ____________________ динара без ПДВ-а, односно __________________ динара са ПДВ-ом, са урачунатим свим трошковима које Добављач има у реализацији предметне набавке.

Након закључења уговора јединичне цене се не могу мењати услед повећања цене елемената на основу којих је одређена.

Плаћање ће се вршити на основу уговора, а у складу са јединичним ценама из понуде Добављача.

Добављач је у обавези да у фактури обрачуна и прикаже врсту и количину пружених предметних услуга. Плаћање ће се вршити у законском року уплатом на рачун Добављача.

Авансно плаћање није предвиђено.

Осим вредности рада, добара и услуга неопходних за извршење уговора, цена обухвата и трошкове организације превоза и све остале зависне трошкове Добављача.

Услови и начин плаћања

Члан 3.

Наручилац се обавезује да сукцесивно плаћа износе месечних  фактура на име превоза Добављачу у року до 45 дана од дана исправно испостављене фактуре, на рачун Добављач бр.: _____________________ који се води код ______________________банке. 

Фактура за извршени превоз мора да садржи извештај о успешној месечној реализацији услуге који потписује овлашћени представник Добављача. 

Фактуру и извештај потписује лице Наручиоца одређено за праћење реализације овог уговора. 

Обрачун ће се вршити према стварно извршеним услугама превоза.

У извештај о извршеном превозу се обавезно уносе подаци о броју возила којим је извршен превоз по свакој линији, броју остварених полазака као и податак да су поласци обављени благовремено у складу са месечним захтевима Наручиоца.

Добављач је дужан да фактуре које предаје на наплату региструје на е-фактуру и у централном регистру фактура (ЦРФ) у складу са изменама прописа који уређују плаћање Наручилаца - буџетских корисника.
Уколико достављена месечна фактура није регистрована на е-фактуру и у централном регистру фактура (ЦРФ), иста се не може измирити и неће бити плаћена.

Обавезе које доспевају у наредној буџетској години биће реализоване највише до износа средстава која ће им за ту намену бити одобрена у тој буџетској години.

Обавезе Добављача

Члан 4.

Добављач се обавезује да превоз врши искључиво возилима која задовољавају услове у погледу техничких карктеристика из конкурсне документације. 

Добављач се обавезује да обезбеди континуирану хигијену возила којим се врши превоз. 

Добављач је дужан да у року, не дужем од три дана, отклони недостатке у погледу квалитета превоза које је, лице овлашћено од стране Наручиоца да прати извршење уговора констатовало у писменом приговору. 

Уколико Добављач не отклони наведене недостатке Наручилац ће реализовати средство обезбеђења из члана 7. овог уговора.

Добављач се обавезује да прихвата контролу квалитета пружања услуге (превоза) који је предмет набавке. 

Контролу квалитета ће вршити овлашћено лице Наручиоца одређено за праћење реализације овог уговора.

Члан 5.

Овлашћено лице Наручиоца има право на ненајављену контролу квалитета пружања услуга (превоза), о којој саставља записник са потписом контролисаног возача аутобуса, уједно о извршеној контроли одмах на лицу места извештава надлежно лице Добављача.

Обавезе Наручиоца

Члан 6.

Обавеза Наручиоца услуга је:

· да у току пружања услуга обезбеди сталну и ефикасну контролу квалитета;
· да о овлашћеном лицу за контролу квалитета благовремено обавести Добављача услуга у писаној форми;

Члан 7.

Средство финансијског обезбеђења за испуњење уговорних обавеза
Меница за испуњење уговорних обавеза 
Добављач је обавезан да у тренутку закључења уговора, а најкасније у року од три дана од дана потписивања, Наручиоцу достави: 

Меницу која је:

-потписана од стране законског заступника или лица по овлашћењу  законског заступника, на начин који прописује Закон о меници ("Сл. лист ФНРЈ" бр. 104/46, "Сл. лист СФРЈ" бр. 16/65, 54/70 и 57/89 и "Сл. лист СРЈ" бр. 46/96, Сл. лист СЦГ бр. 01/03 Уст. повеља),
-евидентирана у Регистру меница и овлашћења кога води Народна банка Србије у складу са Одлуком о ближим условима, садржини и начину вођења регистра меница и овлашћења („Сл. гласник РС“ бр. 56/2011, 80/2015, 76/2016, 82/2017 и 14/2020) и то документује овереним захтевом пословној банци да региструје меницу са одређеним серијским бројем, основ на основу кога се издаје меница и менично овлашћење (број набавке) и износ из основа (тачка 4. став 2. Одлуке).

Менично писмо – овлашћење (Прилог 1) којим извођач овлашћује Наручиоца да може наплатити меницу  на износ од 10% од вредности понуде (без ПДВ) са роком важења минимално 30 (тридесет) дана дужим од рока важења уговора, с тим да евентуални продужетак рока важења уговора има за последицу и продужење рока важења менице и меничног овлашћења, које мора бити издато на основу Закона о меници. 

Овлашћење којим законски заступник овлашћује лица за потписивање менице и меничног овлашћења за конкретан посао, у случају да меницу и менично овлашћење не потписује законски заступник понуђача.

Фотокопију важећег Картона депонованих потписа овлашћених лица за располагање новчаним средствима Продавца код  пословне банке, оверену од стране банке на дан издавања менице и меничног овлашћења (потребно је да се поклапају датум са меничног овлашћења и датум овере банке на фотокопији депо картона).

Доказ о регистрацији менице у Регистру меница Народне банке Србије (фотокопија  Захтева за регистрацију менице од стране пословне банке која је извршила регистрацију менице или извод са интернет странице Регистра меница и овлашћења НБС).

Меница може бити наплаћена у случају да извођач не буде извршавао своје уговорне обавезе у роковима и на начин предвиђен уговором и Конкурсном документацијом.


Раскид уговора

Члан 8.

Уговор се може раскинути споразумно или једностраном изјавом, у свему према одредбама Закона о облигационим односима. Изјава о једностраном раскиду уговора се, у писаној форми, доставља другој уговорној страни и са отказним роком од 30 дана од пријема изјаве. Изјава мора да садржи разлог за раскид уговора. У случају раскида уговора, уговорне стране су дужне да сачине записник комисије о стварно извршеним услугама и записник комисије о коначном финансијском обрачуну по предметном уговору до дана раскида уговора.

Измене уговора

Члан 9.

Сва одступања од траса уговорених линија биће уговорена анексом уговора по принципу обрачуна уговорених цена за уговорену дужину траса где ће се дефинисати уговорена цена по километру на основу које ће бити вршени анекси уговора у складу са одредбама члана 156. и 157.  Закона о јавним набавкама.

Сходна примена других прописа

Члан 10.

На питања која овим уговором нису посебно утврђена, примењују се одговарајуће одредбе закона којим се уређује превоз путника и закона којим се уређују облигациони
односи.
Саставни део уговора

Члан 11.

Прилози и саставни делови овог уговора су:

- техничка документација
- понуда Добављача бр. _______________ од __________2024. године.

Решавање спорова

Члан 12.

Све евентуалне спорове уговорне стране ће решавати споразумно. Уколико до споразума не дође, уговара се надлежност Привредног суда у Ужицу.

Број примерака уговора

Члан 13.

Овај уговор сачињен је у 4 (четири) једнака примерка, по 2 (два) за сваку уговорну
страну.

Ступање на снагу

Члан 14.

Овај уговор се сматра закљученим када га потпишу обе уговорне стране, а ступа на снагу даном предаје Наручиоцу менице за испуњење уговорних обавеза од стране Добављача.

	Зорка Радоичић, начелник Општинске управе општине Бајина Башта

